ವುಡ್ಸ್ ಕ್ಯಾಲಿಫೋರ್ನಿಯದ ಆರೇಂಜ್ ಕೌಂಟಿಯಲ್ಲಿ ಬೆಳೆದರು. ಟೈಗರ್‌ವುಡ್ಸ್‌‌ ಬಾಲಪ್ರತಿಭೆಯಾಗಿದ್ದು ಎರಡು ವರ್ಷಕ್ಕಿಂತ ಮುಂಚಿತವಾಗಿಯೇ ತಮ್ಮ ತಂದೆ, ಅಥ್ಲೀಟ್‌ ಪಟು, ಅರ್ಲ್‌ ಅವರ ಮೂಲಕ ಗಾಲ್ಫ್‌‌ಗೆ ಪಾದಾರ್ಪಣೆ ಮಾಡಿದರು. ಅರ್ಲ್ ಅವರು ಉತ್ತಮ ಗುಣಮಟ್ಟದ ಹವ್ಯಾಸಿ ಗಾಲ್ಫ್ ಆಟಗಾರರಾಗಿದ್ದು, ಕನ್ಸಾಸ್ ಸ್ಟೇಟ್ ವಿಶ್ವವಿದ್ಯಾನಿಲಯದ ಅತ್ಯಂತ ಮುಂಚಿನ ನೀಗ್ರೊ ಕಾಲೇಜು ಬೇಸ್‌ಬಾಲ್ ಆಟಗಾರರಲ್ಲಿ ಒಬ್ಬರಾಗಿದ್ದರು. 1978ರಲ್ಲಿ "ಮೈಕ್ ಡೌಗ್ಲಾಸ್ ಶೋ" ನ ಟೆಲಿವಿಷನ್ ಕಾರ್ಯಕ್ರಮದಲ್ಲಿ ಹಾಸ್ಯನಟ ಬಾಬ್ ಹೋಪ್ ವಿರುದ್ಧ ಟೈಗರ್ ಗಾಲ್ಫ್ ಆಡಿದರು. ಮೂರು ವರ್ಷ ವಯಸ್ಸನ್ನು ದಾಟುವುದಕ್ಕೆ ಮುಂಚಿತವಾಗಿ ಟೈಗರ್ ಕ್ಯಾಲಿಫೋರ್ನಿಯದ ಸೈಪ್ರಸ್‌ನಲ್ಲಿ ನೇವಿ ಗಾಲ್ಫ್ ಕೋರ್ಸ್‌ನಲ್ಲಿ ನಡೆದ ಡ್ರೈವ್, ಪಿಚ್ ಮತ್ತು ಪಟ್ ಸ್ಪರ್ಧೆಯ 10 ವರ್ಷಕ್ಕಿಂತ ಕೆಳಗಿನವರ ವಿಭಾಗಕ್ಕೆ ಪ್ರವೇಶಿಸಿ ಗೆಲುವು ಗಳಿಸಿದ್ದರು. ಮೂರನೇ ವಯಸ್ಸಿನಲ್ಲಿ, ಸೈಪ್ರಸ್ ನೇವಿ ಕೋರ್ಸ್‌ನಲ್ಲಿ 9 ಕುಳಿಗಳಲ್ಲಿ 48 ಪಾಯಿಂಟ್ ಗಳಿಸಿದರು ಮತ್ತು ತಮ್ಮ ಐದನೇ ವಯಸ್ಸಿನಲ್ಲಿ "ಗಾಲ್ಫ್ ಡೈಜೆಸ್ಟ್" ಮತ್ತು ABCಯ "ದೆಟ್`ಸ್ ಇನ್‌ಕ್ರೆಡಿಬಲ್‌" ನಲ್ಲಿ ಕಾಣಿಸಿಕೊಂಡರು. 1984ರಲ್ಲಿ 8ನೇ ವಯಸ್ಸಿನಲ್ಲಿ, ಅವರು 9–10 ವಯೋಮಾನದ ಬಾಲಕರ ಪಂದ್ಯದಲ್ಲಿ ಗೆಲುವು ಗಳಿಸಿದರು. ಇದು ಜೂನಿಯರ್ ವರ್ಲ್ಡ್ ಗಾಲ್ಫ್ ಚಾಂಪಿಯನ್‌ಷಿಪ್‌ನಲ್ಲಿ ಲಭ್ಯವಿರುವ ಅತೀ ಕಿರಿಯ ವಯೋಮಾನದ ಗುಂಪಾಗಿದೆ. ಮೊದಲಿಗೆ ಅವರು ತಮ್ಮ ಎಂಟನೇ ವಯಸ್ಸಿನಲ್ಲೇ 80 ಪಾಯಿಂಟ್‌ ಗಳಿಸಿದರು. 1988ರಿಂದ 1991ರವರೆಗೆ ನಾಲ್ಕು ಅನುಕ್ರಮ ಗೆಲುವುಗಳು ಸೇರಿದಂತೆ ಅವರು ಕಿರಿಯರ ವಿಶ್ವ ಚಾಂಪಿಯನ್‌ಷಿಪ್‌ಗಳನ್ನು 6 ಬಾರಿ ಗೆದ್ದರು.

ಟೈಗರ್ ಮೊದಲಿಗೆ 11ನೇ ವಯಸ್ಸಿನಲ್ಲಿ ತಾವು ಅತ್ಯುತ್ತಮ ಪ್ರಯತ್ನ ಮಾಡಿದರೂ ತಮ್ಮ ವಿರುದ್ಧ ಜಯಗಳಿಸಿದ ಎಂದು ವುಡ್ ತಂದೆ ಅರ್ಲ್ ಬರೆದಿದ್ದಾರೆ. ಆಗಿನಿಂದ ಅವರು ಪ್ರತಿ ಬಾರಿಯೂ ಟೈಗರ್‌ಗೆ ಸೋತಿದ್ದಾರೆ. ಅವರು 13 ವರ್ಷ ವಯಸ್ಸಾಗಿದ್ದಾಗ ಭಾಗವಹಿಸಿದ 1989ರ ಬಿಗ್ I, ವುಡ್ ಅವರ ಪ್ರಥಮ ಪ್ರಮುಖ ರಾಷ್ಟ್ರೀಯ ಕಿರಿಯ ಪಂದ್ಯಾವಳಿಯಾಗಿದೆ. ವುಡ್ಸ್ ಅವರು ವೃತ್ತಿಪರ ಆಟಗಾರ, ಆಗ ಅಪರಿಚಿತರಾಗಿದ್ದ ಜಾನ್ ಡ್ಯಾಲಿ ಜತೆ ಅಂತಿಮ ಸುತ್ತಿನಲ್ಲಿ ಜೋಡಿಯಾದರು. ಪಂದ್ಯಾವಳಿಯ ವಿಧಾನದಲ್ಲಿ ಅರ್ಹತೆ ಸುತ್ತು ಪ್ರವೇಶಿಸಿದ ಪ್ರತಿ ಕಿರಿಯರ ಗುಂಪಿನ ಜತೆ ವೃತ್ತಿಪರ ಆಟಗಾರೊಬ್ಬರನ್ನು ಸೇರಿಸಲಾಗಿತ್ತು. ಡ್ಯಾಲಿ ನಾಲ್ಕು ಕುಳಿಗಳ ಪೈಕಿ ಮೂರು ಕುಳಿಗಳಿಗೆ ಚೆಂಡು ಹಾಕುವ ಮೂಲಕ ಒಂದು ಸ್ಟ್ರೋಕ್‌ನಿಂದ ವುಡ್ಸ್ ವಿರುದ್ಧ ಜಯಗಳಿಸಿದರು. ಹದಿವಯಸ್ಸಿನವರಾಗಿದ್ದಾಗ, ವುಡ್ಸ್ ಲಾಸ್ ಏಂಜಲ್ಸ್‌ನ ಬೆಲ್-ಏರ್ ಕಂಟ್ರಿ ಕ್ಲಬ್‌ನಲ್ಲಿ ಜ್ಯಾಕ್ ನಿಕ್ಲಾಸ್ ಅವರನ್ನು ಪ್ರಥಮ ಬಾರಿಗೆ ಭೇಟಿ ಮಾಡಿದರು. ಕ್ಲಬ್ ಸದಸ್ಯರಿಗಾಗಿ ನಿಕ್ಲಾಸ್ ಕ್ಲಿನಿಕ್ ನಿರ್ವಹಿಸುತ್ತಿದ್ದಾಗ ಅವರನ್ನು ವುಡ್ ಭೇಟಿ ಮಾಡಿದರು. ವುಡ್ಸ್ ಪ್ರದರ್ಶನದ ಭಾಗವಾಗಿದ್ದರು ಮತ್ತು ತಮ್ಮ ಕೌಶಲ್ಯಗಳು ಮತ್ತು ಸಾಮರ್ಥ್ಯಗಳಿಂದ ನಿಕ್ಲಾಸ್ ಮತ್ತು ನೆರದಿದ್ದ ಗುಂಪಿನ ಮೆಚ್ಚುಗೆ ಗಳಿಸಿದರು.

ಅನಾಹೈಮ್‌ನ ವೆಸ್ಟರ್ನ್ ಹೈಸ್ಕೂಲ್‌ಗೆ 15ರ ವಯಸ್ಸಿನಲ್ಲಿ ಹೋಗುವಾಗ, 1991ರಲ್ಲಿ ವುಡ್ಸ್ ಅತೀ ಕಿರಿಯ U.S. ಜೂನಿಯರ್ ಅಮೇಚೂರ್ ಚಾಂಪಿಯನ್ ಎನಿಸಿದರು. ಎರಡನೇ ಅನುಕ್ರಮ ವರ್ಷದಲ್ಲಿ ದಕ್ಷಿಣ ಕ್ಯಾಲಿಪೋರ್ನಿಯದ ವರ್ಷದ ಹವ್ಯಾಸಿ ಆಟಗಾರ ಹಾಗು 1991ನೇ ವರ್ಷದ ಗಾಲ್ಫ್ ಡೈಜೆಸ್ಟ್ ಕಿರಿಯ ಹವ್ಯಾಸಿ ಆಟಗಾರ ಎಂದು ಆಯ್ಕೆಯಾದರು. 1992ರಲ್ಲಿ ಅವರು U.S. ಜೂನಿಯರ್ ಅಮೇಚೂರ್ ಚಾಂಪಿಯನ್‌ಷಿಪ್‌ನಲ್ಲಿ ತಮ್ಮ ಪ್ರಶಸ್ತಿಯನ್ನು ಉಳಿಸಿಕೊಂಡು, ಪ್ರಥಮ ಬಹುವಿಧದ ವಿಜೇತರಾದರು. ಪ್ರಥಮ PGA ಟೂರ್ ಈವೆಂಟ್‌ನಲ್ಲಿ, ನಿಸ್ಸಾನ್ ಲಾಸ್ ಏಂಜಲ್ಸ್ ಓಪನ್‌‌ನಲ್ಲಿ ಸ್ಪರ್ಧಿಸಿದರು. ವರ್ಷದ ಗಾಲ್ಫ್ ಡೈಜೆಸ್ಟ್ ಅಮೇಚೂರ್ ಪ್ಲೇಯರ್,ಗಾಲ್ಫ್ ವರ್ಲ್ಡ್ ಪ್ಲೇಯರ್ ಆಫ್ ದಿ ಇಯರ್ ಮತ್ತು ಗಾಲ್ಫ್‌ವೀಕ್ ನ್ಯಾಷನಲ್ ಅಮೇಚೂರ್ ಆಫ್ ದಿ ಇಯರ್‌ ಗೌರವಗಳಿಗೆ ಹೆಸರಿಸಲಾಯಿತು.

ನಂತರದ ವರ್ಷದಲ್ಲಿ ,ವುಡ್ಸ್ ತಮ್ಮ ಮೂರನೇ ಅನುಕ್ರಮ U.S.ಜೂನಿಯರ್ ಅಮೇಚೂರ್ ಚಾಂಪಿಯನ್‌ಷಿಪ್‌ನಲ್ಲಿ ಜಯಗಳಿಸಿದರು ಮತ್ತು ಈವೆಂಟ್‌ನ ಅತೀ ಕಿರಿಯ ಮತ್ತು ಬಹುಪಂದ್ಯಗಳ ವಿಜಯಿಯಾಗಿ ಉಳಿದರು. 1994ರಲ್ಲಿ ಅವರು U.S. ಅಮೇಚೂರ್ ಚಾಂಪಿಯನ್‌ಷಿಪ್‌ನ ಅತೀ ಕಿರಿಯ ವಿಜೇತರಾದರು.2008ರವರೆಗೆ ಉಳಿದುಕೊಂಡಿದ್ದ ಈ ದಾಖಲೆಯನ್ನು ಡ್ಯಾನಿ ಲೀ ಮುರಿದರು. ವುಡ್ಸ್ ಫ್ಲೋರಿಡಾದ ಸಾವ್‌ಗ್ರಾಸ್‌ನ TPCಯಲ್ಲಿ ಜಯಗಳಿಸಿದರು. ಅವರು 1994ರ ಐಸನ್‌ಹೋವರ್ ಟ್ರೋಫಿ, ವರ್ಲ್ಡ್ ಅಮೇಚೂರ್ ಗಾಲ್ಫ್ ಟೀಮ್ ಚಾಂಪಿಯನ್‌ಷಿಪ್‌ಗಳು(ಗೆಲುವು) ಮತ್ತು 1995ರ ವಾಕರ್ ಕಪ್(ಸೋಲು)ಗಳಲ್ಲಿ ಅಮೆರಿಕದ ತಂಡದ ಆಟಗಾರರಾಗಿದ್ದರು.

ವುಡ್ಸ್ 18ನೇ ವಯಸ್ಸಿನಲ್ಲಿ ವೆಸ್ಟರ್ನ್ ಪ್ರೌಢ ಶಾಲೆಯಿಂದ 1994ರಲ್ಲಿ ಪದವಿ ಗಳಿಸಿದರು. ಪದವಿ ತರಗತಿಯಲ್ಲಿ "ಮೋಸ್ಟ್ ಲೈಕ್ಲಿ ಟು ಸಕ್ಸೀಡ್" ಆಗಿ ಅವರನ್ನು ಚುನಾಯಿಸಲಾಯಿತು. ಕೋಚ್ ಡಾನ್ ಕ್ರಾಸ್ಬಿ ನೇತೃತ್ವದಲ್ಲಿ ಹೈಸ್ಕೂಲ್ ಗಾಲ್ಫ್ ತಂಡಕ್ಕಾಗಿ ಅವರು ಆಟವಾಡಿದರು.

ಗೆಲುವುಗಳು (14)
ಫಲಿತಾಂಶಗಳ ಕಾಲಾನುಕ್ರಮ
ಆಡುವ ಶೈಲಿ
ಬಾಲ್ಯ ಜೀವನ ಮತ್ತು ಹವ್ಯಾಸಿ ಗಾಲ್ಫ್ ವೃತ್ತಿಜೀವನ